**Jubilejné preteky Sherpa Rallye dokončil najrýchlejšie Štefan Šuster. Cieľom bola Zbojnícka chata v nadmorskej výške 1960 metrov**

*Hrebienok, 21. október 2024* **– Jubilejný, 40. ročník pretekov Sherpa Rallye pozná svojich víťazov. V jedných z najnáročnejších pretekov horských nosičov vo Vysokých Tatrách zvíťazil Štefan Šuster. Ženskú kategóriu ovládla Lenka Hiklová. Vysokohorská trasa vedúca z Hrebienka na Zbojnícku chatu merala 6 500 metrov a mala prevýšenie 750 metrov.**

Pivovar Radegast, tradičný partner Sherpa Rallye, odmenil najlepšieho horského nosiča horkým pivom. *„Všetci súťažiaci, ktorí zvládli náročnú vysokohorskú trasu, si zaslúžia veľký rešpekt a uznanie. Tatranskí nosiči dodnes zásobujú niektoré horské chaty vo Vysokých Tatrách, pre ktoré je to mimoriadne dôležitá forma zásobovania. Bez nosičov by sa potraviny, nápoje, sudy s pivom či stavebný materiál nedostali do obľúbených turistických lokalít,“* uviedla **Zuzana Fabčinová, manažérka značky Radegast na Slovensku.**

Víťazom tohto ročníka sa stal skúsený nosič Štefan Šuster (Zamkovského chata). Najrýchlejší horský nosič dorazil s nákladom 60 kíl na chrbte, vrátane tridsaťlitrového suda piva Radegast, do vysokohorského cieľa v čase 1:29:50. Medzi ženami zvíťazila Lenka Hiklová (Kamenná chata), ktorá trasu zvládla za 1:08:55. Tohtoročné preteky Sherpa Rallye privítali celkovo 92 horských nosičov a nosičiek.

Pred štartom jubilejného 40. ročníka Sherpa Rallye sa uskutočnila slávnostná ceremónia. *„Nosičské osobnosti, ktoré sa významne podieľali na dlhoročnej organizácii týchto pretekov, dostali pamätné plakety ako výraz poďakovania za ich neoceniteľný prínos k tradícii a kvalite tejto jedinečnej vysokohorskej súťaže,“* povedal **Miki Knižka, organizátor pretekov a chatár na Zbojníckej chate.**

**Sherpa Rallye 2024 – výsledky:**

Muži (náklad: 60 kíl; počet nosičov: 62):

1. Štefan Šuster, 1:29:50, Zamkovského chata

2. Mišo Zelenčík, 1:31:02, Štefánikova chata

3. Maťo Revaj, 1:35:47, Zbojnícka chata

Ženy (náklad: 20 kíl; počet nosičiek: 30):

1. Lenka Hiklová, 1:08:55, Kamenná chata

2. Veronika Gandžalová, 1:14:49, Kamenná chata

3. Veronika Vnenčáková, 1:19:15, Téryho chata

**Kontakt spoločnosti Plzeňský Prazdroj Slovensko pre médiá:**

Bianka Zoľáková, [zolakova@newschool.sk](mailto:zolakova@newschool.sk), +421 951 377 471

**Pozn. pre editorov:**

* *Plzeňský Prazdroj Slovensko je s 580 zamestnancami jedným z najmodernejších pivovarov v strednej Európe.*
* *Do portfólia značiek spoločnosti patrí Pilsner Urquell, Šariš, Velkopopovický Kozel, Radegast, Gambrinus,, Smädný Mních, Peroni, Captain Jack a nealkoholické pivo Birell.*
* *Smerovanie Plzeňského Prazdroja Slovensko v oblasti udržateľného rozvoja určuje stratégia udržateľnosti* [*Na budúcnosť 2030*](https://www.prazdroj.sk/media/uhlikova-neutralita-vyrazna-redukcia-plastov-a-setrenie-vody-prazdroj-mieri-so-strategiou-udrzatelnosti-do-roku-2030)*. Kroky spoločnosti v tejto oblasti zhrňuje* [*integrovaná Správa o udržateľnosti*](https://udrzatelnost.prazdroj.sk/sprava-o-udrzatelnosti/)*.*